ΓΡΑΠΤΗ ΕΡΩΤΗΣΗ E-1253/00

υποβολή: Cristiana Muscardini (UEN) και Francesco Turchi (UEN) προς την Επιτροπή

(14 Απριλίου 2000)

Θέμα: Ερμηνευτική οδηγία της 19.7.1999, COM(1999)372 τελικό, σχετικά με την ελεύθερη κυκλοφορία των κοινοτικών πολιτών στην Ευρωπαϊκή Ένωση

Το ζήτημα των απελάσεων χωρίς πολλές διατυπώσεις και των αρνήσεων χορήγησης άδειας διαμονής αποτελεί ένα πρόβλημα που απασχολεί τους Ιταλούς στη Γερμανία, οι οποίοι, μολονότι κοινοτικοί πολίτες, τοποθετούνται από πολύν καιρό σε μειονεκτική θέση από μια νομοθετική ρύθμιση χρήση της γίνεται κυρίως στη Βάδη Βυρτεμβέργη και τη Βαυαρία αντικείμενη στο άρθρο 18, παρ. 1, της Συνθήκης, που διασφαλίζει σε όλους τους πολίτες της Ευρωπαϊκής Ένωσης το δικαίωμα της ελεύθερης κυκλοφορίας και διαμονής στο έδαφος των κρατών μελών.

Σήμερα όμως αποκαλύπτεται ότι η ερμηνευτική οδηγία της Ανακοίνωσης COM(1999)372 τελικό της Επιτροπής προς το Συμβούλιο και το Ευρωπαϊκό Κοινοβούλιο, που αφορά ειδικά μέτρα στον τομέα της κυκλοφορίας και διαμονής των πολιτών της Ένωσης για λόγους δημοσίας τάξεως, δημοσίας ασφαλείας ή δημοσίαςγείας οδηγία 64/221(1) στη γερμανική μετάφρασή της περιέχει σοβαρές ανακρίβειες σε σχέση με το πρωτότυπο γαλλικό κείμενο.

Για το λόγο αυτό, οι κοινοτικοί πολίτες που ζουν σε μια χώρα όπου το αυθεντικό κείμενο της οδηγίας είναι η γερμανική γλώσσα, βρίσκονται σε ιδιαίτερα μειονεκτική θέση.

Τα επίμαχα σημεία της οδηγίας είναι η γερμανική μετάφραση του τμήματος Ι, κεφ. 2.2, Θεμελιώδεις αρχές και δικαιώματα, και το τμήμα ΙΙ, κεφ. 3, Κατευθυντήριες γραμμές για την εφαρμογή.

Μπορεί να παρέμβει το συντομότερο η Επιτροπή, προκειμένου να εξαλείψει ή να τροποποιήσει τα προαναφερθέντα κεφάλαια, τα οποία, με τη σημερινή διατύπωσή τους, έχουν δημιουργήσει και εξακολουθούν να δημιουργούν προβλήματα στις ιταλικές κοινότητες που ζουν και εργάζονται στη Γερμανία;

(1) ΕΕ 56 της 4.4.1964, σελ. 857.

Απάντηση του κ. Vitorino εξ ονόματος της Επιτροπής

(22 Μαΐου 2000)

Πολλές καταγγελίες και αναφορέςποβλήθηκαν στην Επιτροπή για τις πολυάριθμες απελάσεις ιταλών πωλητών για λόγους δημόσιας τάξης που συνέβησαν τα τελευταία χρόνια στη Γερμανία. Όπωςπενθυμίστηκε ήδη σε διάφορες ανακοινώσεις προς την Επιτροπή αναφορών του Κοινοβουλίου, έχει κινηθεί διαδικασία παράβασης κατά των γερμανικών αρχών. Η Επιτροπή των αναφορών ενημερώνεται τακτικά για τις εξελίξεις αυτής της διαδικασίας.

Η ανακοίνωση της Επιτροπής στο Συμβούλιο και το Ευρωπαϊκό Κοινοβούλιο της 19ης Ιουλίου 1999 σχετικά με τα ειδικά μέτρα για τη διακίνηση και τη διαμονή πωλητών της Ένωσης, τα οποία δικαιολογούνται για λόγους δημόσιας τάξης, δημόσιας ασφάλειας ή δημόσιαςγείας(1) είναι μια πράξη που δεν πρόκειται να έχει από μόνη της δεσμευτικές νομικές επιπτώσεις. Οι εγγυήσεις για τους πολίτες της Κοινότητας και τα όρια για τα κράτη μέλη στον τομέα της δημόσιας τάξης (ιδίως οι απελάσεις) απορρέουν όχι από την ανακοίνωση αυτή αλλά κατευθείαν από τη συνθήκη, από την οδηγία 64/221/ΕΕΚ του Συμβουλίου, της 25ης Φεβρουαρίου 1964 περί του συντονισμού των ειδικών μέτρων για τη διακίνηση και την διαμονή αλλοδαπών, τα οποία δικαιολογούνται για λόγους δημοσίας τάξεως, δημοσίας ασφαλείας ή δημοσίαςγείας(2), και τις ερμηνείες που έχει δώσει το Δικαστήριο.

Η Επιτροπή λυπάται για τις διαφορές πουπάρχουν στη γερμανική μετάφραση και αναθεωρεί το κείμενο για να το καταστήσει σύμφωνο με το πρωτότυπο. Το νέο κείμενο θα δημοσιευθεί το ταχύτερο δυνατό και θα αντικαταστήσει το σημερινό κείμενο πουπάρχει στο Internet:

(http://europa.eu.int/comm/internal_market/en/people/right/index.htm)

(1) COM(1999)372 τελικό.

(2) ΕΕ 56 της 4.4.1964.